**ZÁPIS č. 7**

**Z RIADNEHO ZASADNUTIA SPRÁVNEJ RADY TASR**

1. **júla 2021 so začiatkom o 15.00 h**

**Prítomní členovia Správnej rady:** Alena Mezeiová , Jozef Tuhovčák,Peter Mestický**,** Ladislav Mikuš

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedla predsedníčka SR TASR Alena Mezeiová. Konštatovala, že rada je uznášaniaschopná, navrhla program zasadnutia a dala o ňom hlasovať.

**Program:**

1. **Predpokladaný hospodársky výsledok TASR za prvý polrok 2021**
2. **Prehľad pohľadávok TASR**
3. **Rôzne**

**UZNESENIE č. 01/01/07/2021:**

Členovia SR TASR schválili program zasadnutia:

ZA: A. Mezeiová PROTI: 0 ZDRŽAL SA: 0

J. Tuhovčák

P. Mestický

L. Mikuš

**Uznesenie bolo prijaté.**

1. **Predpokladaný hospodársky výsledok TASR za prvý polrok 2021**

Predsedníčka SR TASR A. Mezeiová požiadala GR TASR V. Puchalu, aby odprezentoval materiál.

Ako priblížil, predpokladané výška súhrnných nákladov je za I. polrok v sume 2 344 150 Eur. Celkové predpokladané výnosy za hodnotené obdobie dosiahnu čiastku 2 383 259 Eur. Na základe toho by ma TASR ukončiť I. polrok so ziskom vo výške 39 109 Eur.

GR TASR informoval, že ministerstvo kultúry na základe zmluvy o poskytovaní služieb vo verejnom záujme poskytlo tlačovej agentúre na rok 2021 príspevok na poskytovanie služieb vo verejnom záujme vo výške 2 200 000 Eur. Finančné prostriedky poskytnuté na krytie bežných výdavkov boli prijaté v plnej výške v I. polroku.

GR TASR informoval podrobnejšie o rozpočte. Uviedol úsporné opatrenia, vďaka ktorým sa podarilo v zložitej covidovej dobe, pri zložitej situácii na mediálnom trhu, uchovať financie pod kontrolou. Upozornil, že v súvislosti s uvoľňovaním opatrení začínajú stúpať výdavky napr. na domáce a zahraničné cestovné. TASR chce mať zastúpenie redaktorov na OH v Japonsku, mapovala účasť slovenských futbalistov a európskom šampionáte.

V budúcom polroku je nevyhnutné sledovať platobnú disciplínu odberateľov a riešiť sporné situácie už v zárodku.

Evidenčný stav zamestnancov k 30.6.2021 je vo výške 128 osôb.

Členovia SR TASR po diskusii vzali materiál na vedomie.

1. **Prehľad pohľadávok TASR**

GR TASR V. Puchala informoval členov rady aj o aktuálnom prehľade pohľadávok. Čistá hodnota pohľadávok k 31.5. 2021 predstavovala sumu 442 718,79 EUR. Po lehote splatnosti boli pohľadávky za 245 066,74 EUR. Z uvedených tvoria aktuálne pohľadávky riešené v súdnom konaní prostredníctvom právnej kancelárie alebo priamo cez TASR čiastku vo výške 140 783,66 Eur.

Pohľadávky TASR priebežne sleduje, rieši ich podľa prijatého vnútorného manuálu a v súlade s platnou legislatívou.

Správna rada vzala materiál na vedomie.

1. **Rôzne**

Členovia Správnej rady sa dohodli na najbližšom termíne rokovania 31.8. o 15:00.

Predsedníčka SR TASR A. Mezeiová v súlade s Rokovacím poriadkom SR TASR ukončila zasadnutie rady.

Bratislava, 1. júla 2021

Zapísala:

Alena Mezeiová v.r.